ངོས་ཀྱི་གོ་ཐོས་ལ་ལ་དྭགས་ནང་དུའང་རང་ཤི་རྒྱག་མཁན་ཏོག་ཙམ་ཡོང་བཞིན་ཡོད་པ་གོ་བྱུང་།དེར་བརྟེན་སློབ་གྲྭའི་ནང་ཆོས་དང་འབྲེལ་ནས་བཤད་ན་ལ་དྭགས་སློབ་གྲྭའི་ནང་ཁ་ཆེ་ཡོད།ཡེ་ཤེ་ཡོད།ཆོས་དད་མེད་མཁན་ཡང་ཡོང་སྲིད་པ་རེད།དེར་བརྟེན་ཆོས་དང་འབྲེལ་ནས་བཤད་ན་ཡག་པོ་མེད།ང་ཚོས་ཆོས་ཁྱབ་སྤེལ་བྱེད་རྒྱུའི་འདུ་ཤེས་མིན་པར་ནང་པའི་གཞུང་ནས་སེམས་ཁམས་རིག་པ་དང་།གོང་དུ་བརྗོད་པ་ལྟར་བསམ་བློའི་འཕྲོད་བསྟེན།ཚད་མ་རིག་པ་དེ་ཚོའི་གྲས་སློབ་གྲྭའི་ནང་ཏོག་ཙམ་བསླབ་ཐུབ་པ་ཞིག་བྱུང་ན།སེམས་མ་སྐྱིད་པ་ང་རྒྱལ་དང་འགྲན་སེམས་ཧ་ཅང་ཤུགས་ཆེན་པོ་བསླེབ་སྐབས་རང་ཤི་རྒྱག་མཁན་དེ་ཚོའི་གྲས་རྟགས་མཚན་གཅིག་གང་ཡིན་བརྗོད་ན་སེམས་ནང་རེ་དོགས་མང་པོ་སྐྱེས་ཡོང་སྐབས་གཉེན་པོ་བསྟེན་མ་ཤེས་པའི་རྐྱེན་གྱིས་རང་སྲོག་རང་གིས་གཅོད་བཞིན་ཡོད།ཅེས་གསུངས།